Publication: Magyar Közlöny
Issue: MK-2006-144 (Year: 2006, Number: 144)
Era: 2004-2010
Section: olyan – a számvitelrõl szóló 2000. évi C. törvény 3. §
Paragraph Index: 138

1. Klasszikus portfolióra vonatkozó elvárások, elõírások: 1.1. A Klasszikus portfolió esetében olyan rövid távú, elsõsorban pénzpiaci portfoliót kell kialakítani, amely alacsony veszteségkockázatot és megfelelõ likviditást biztosít. A Klasszikus portfoliónál kerülni kell az olyan befektetési instrumentumokat, amelyek esetében a termék jellege, futamideje, kockázati szintje, elõzménye, piacának sajátosságai folytán a rövidtávon belüli, veszteség nélküli likvidálás bizonytalan. A Klasszikus portfolió esetében fokozott figyelmet kell fordítani arra, hogy a kötelezettségállomány és a befektetések devizakitettsége összhangban legyen. 1.2. A Klasszikus portfolióban közvetlen és közvetett ingatlanbefektetések, kockázati tõkealapjegyek, származtatott alapok jegyei nem helyezhetõk el, illetve nyitott származtatott pozíciók nem vehetõk fel. 1.3. A portfolióban a részvények, részvénybefektetésen alapuló befektetési instrumentumok aránya a befektetett eszközök 10 százalékát nem haladhatja meg. 1.4. A portfolióban a fedezetlen devizakockázatot tartalmazó befektetési instrumentumok aránya a befektetett eszközök 10 százalékát nem haladhatja meg. 2006/144. szám

Source: https://magyarkozlony.hu/hivatalos-lapok/095b8bfdca11cbb8a8a0a3f8f9005e723cf83037/dokumentumok/9cd389f8bca37ff00680f9be5a70d71690ecb740/letoltes